
DR 30.10.2019 33 

 
▪ 1200 

Jadi, kalau Yang Berhormat ada tanggapan projek ini dibatalkan, itu tidak betullah. 
Memang projek ini diteruskan. Silakan, ada apa? 

Tuan Noor Amin bin Ahmad [Kangar]: Terima kasih Yang Berhormat Timbalan 
Menteri. Tujuan saya tanyakan semula soalan ini adalah kerana dari segi perkembangan di 
peringkat bawah dan saya terlibat dalam Majlis Mesyuarat Tindakan Negeri yang mana ada 
timbul mungkin perselisihan tentang siapakah yang sepatutnya memulakan proses ini, sama 
ada NCIA sendiri ataupun pihak kementerian? 

Tuan Sivarasa Rasiah: Terima kasih. Seperti saya jawab tadi, memang projek ini 
dikendalikan oleh KPLB, diteruskan di peringkat seperti yang saya terangkan tadi. Yang 
Berhormat Kangar juga turut suarakan pandangan supaya lulusan pelajar daripada Institut 
Kemahiran MARA (IKM) dapat diberikan peluang untuk terlibat dalam projek-projek kerajaan.  

Untuk makluman, pelajar IKM yang telah menamatkan latihan mempunyai tiga 
laluan kerjaya iaitu menjadi tenaga mahir dan separa mahir, melanjutkan pelajaran dan 
menjadi usahawan. Dalam usaha membentuk usahawan lepasan IKM ini, MARA 
menyediakan Program Latihan Keusahawanan, kemudahan sokongan perniagaan dan 
inkubator. Melalui latihan keusahawanan, pelajar tersebut akan diajar tentang selok-belok 
perniagaan seperti pendaftaran syarikat, pelesenan dan beberapa aspek. 

Oleh itu, lepasan IKM ini yang telah menjadi usahawan boleh terlibat dalam projek 
kerajaan sebagai kontraktor perkhidmatan dan perbekalan. 

Tuan Noor Amin bin Ahmad [Kangar]: Boleh saya minta sedikit? 

Tuan Sivarasa Rasiah: Sila. 

Tuan Noor Amin bin Ahmad [Kangar]: Konteks soalan itu saya tanyakan semasa 
perbahasan ialah kerana dalam senarai projek-projek kerajaan yang saya kemukakan yang 
mana berlaku kelewatan antara alasan utamanya ialah kekurangan pekerja yang mana saya 
percaya job matching ini mungkin boleh juga dibantu oleh institusi-institusi kerajaan yang 
banyak buat latihan, bukan sahaja IKM tetapi juga ILP, IKBN dan sebagainya.  

Jadi, tidak sepatutnya kontraktor-kontraktor kita ini bagi alasan kekurangan pekerja. 
Jadi, mungkin salah satunya cara untuk kita memastikan projek kerajaan berjalan mengikut 
jadual ialah dengan kita memastikan lulusan-lulusan kita ini ada saluran supaya mereka- 
bakat ataupun kemahiran mereka dapat digunakan. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Kangar. 

Tuan Sivarasa Rasiah: Terima kasih. Dari segi pengambilan kerja, selepas pelajar-
pelajar kita di IKM ini habiskan latihan mereka, untuk makluman Yang Berhormat angka ialah 
sangat menggalakkan. Sebanyak 80 peratus lebih dapat kerja. So, bagi kita di MARA, itu 
bukan jadi satu isu yang besar. Akan tetapi kenapa kontraktor masih adu kurang pekerja, itu 
kita kena siasat. Saya teruskan Tuan Yang di-Pertua, kepada isu yang dibangkitkan oleh 
Yang Berhormat Julau. Beliau mencadangkan supaya bantuan pendidikan MARA 
diperluaskan kepada golongan bumiputera, terutama bagi penduduk di negeri Sabah dan 
Sarawak. Untuk makluman Dewan yang mulia ini, MARA diperuntukkan sebanyak RM2.07 
bilion yang akan memberi manfaat kepada 50 ribu orang pelajar di bawah pinjaman pelajaran 
MARA. 

Akan tetapi saya hendak terangkan di sini, peruntukan ini adalah terbuka kepada 
golongan bumiputera, termasuk bumiputera Sabah dan Sarawak. Jadi, isu perluasan skop 
yang dibangkitkan oleh Yang Berhormat Julau tidak berbangkitlah sebab itulah keadaan 
sekarang. Skop itu tidak perlu diperluaskan sebab skop itu memang sekarang meliputi 
Bumiputera Sabah dan Sarawak juga. 

Dato’ Sri Ismail Sabri bin Yaakob [Bera]: Yang Berhormat. Yang Berhormat, 
boleh? 

Tuan Sivarasa Rasiah: Sila. 

Timbalan Yang di-Pertua [Dato’ Mohd Rashid Hasnon]: Sila Yang Berhormat 
Bera. 



# 1200. Jadi, kalau Yang Berhormat ada tanggapan projek ini dibatalkan, itu tidak betullah. Memang projek ini diteruskan. Silakan, ada apa?. Tuan Noor Amin bin Ahmad [Kangar]: Terima kasih Yang Berhormat Timbalan Menteri. Tujuan saya tanyakan semula soalan ini adalah kerana dari segi perkembangan di peringkat bawah dan saya terlibat dalam Majlis Mesyuarat Tindakan Negeri yang mana ada timbul mungkin perselisihan tentang siapakah yang sepatutnya memulakan proses ini, sama ada NCIA sendiri ataupun pihak kementerian?. Tuan Sivarasa Rasiah: Terima kasih. Seperti saya jawab tadi, memang projek ini dikendalikan oleh KPLB, diteruskan di peringkat seperti yang saya terangkan tadi. Yang Berhormat Kangar juga turut suarakan pandangan supaya lulusan pelajar daripada Institut Kemahiran MARA (IKM) dapat diberikan peluang untuk terlibat dalam projek-projek kerajaan. Untuk makluman, pelajar IKM yang telah menamatkan latihan mempunyai tiga laluan kerjaya iaitu menjadi tenaga mahir dan separa mahir, melanjutkan pelajaran dan menjadi usahawan. Dalam usaha membentuk usahawan lepasan IKM ini, MARA menyediakan Program Latihan Keusahawanan, kemudahan sokongan perniagaan dan inkubator. Melalui latihan keusahawanan, pelajar tersebut akan diajar tentang selok-belok perniagaan seperti pendaftaran syarikat, pelesenan dan beberapa aspek. Oleh itu, lepasan IKM ini yang telah menjadi usahawan boleh terlibat dalam projek kerajaan sebagai kontraktor perkhidmatan dan perbekalan. Tuan Noor Amin bin Ahmad [Kangar]: Boleh saya minta sedikit?. Tuan Sivarasa Rasiah: Sila. Tuan Noor Amin bin Ahmad [Kangar]: Konteks soalan itu saya tanyakan semasa perbahasan ialah kerana dalam senarai projek-projek kerajaan yang saya kemukakan yang mana berlaku kelewatan antara alasan utamanya ialah kekurangan pekerja yang mana saya percaya job matching ini mungkin boleh juga dibantu oleh institusi-institusi kerajaan yang banyak buat latihan, bukan sahaja IKM tetapi juga ILP, IKBN dan sebagainya. Jadi, tidak sepatutnya kontraktor-kontraktor kita ini bagi alasan kekurangan pekerja. Jadi, mungkin salah satunya cara untuk kita memastikan projek kerajaan berjalan mengikut jadual ialah dengan kita memastikan lulusan-lulusan kita ini ada saluran supaya mereka- bakat ataupun kemahiran mereka dapat digunakan. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Kangar. Tuan Sivarasa Rasiah: Terima kasih. Dari segi pengambilan kerja, selepas pelajar- pelajar kita di IKM ini habiskan latihan mereka, untuk makluman Yang Berhormat angka ialah sangat menggalakkan. Sebanyak 80 peratus lebih dapat kerja. So, bagi kita di MARA, itu bukan jadi satu isu yang besar. Akan tetapi kenapa kontraktor masih adu kurang pekerja, itu kita kena siasat. Saya teruskan Tuan Yang di-Pertua, kepada isu yang dibangkitkan oleh Yang Berhormat Julau. Beliau mencadangkan supaya bantuan pendidikan MARA diperluaskan kepada golongan bumiputera, terutama bagi penduduk di negeri Sabah dan Sarawak. Untuk makluman Dewan yang mulia ini, MARA diperuntukkan sebanyak RM2.07 bilion yang akan memberi manfaat kepada 50 ribu orang pelajar di bawah pinjaman pelajaran MARA. Akan tetapi saya hendak terangkan di sini, peruntukan ini adalah terbuka kepada golongan bumiputera, termasuk bumiputera Sabah dan Sarawak. Jadi, isu perluasan skop yang dibangkitkan oleh Yang Berhormat Julau tidak berbangkitlah sebab itulah keadaan sekarang. Skop itu tidak perlu diperluaskan sebab skop itu memang sekarang meliputi Bumiputera Sabah dan Sarawak juga. Dato' Sri Ismail Sabri bin Yaakob [Bera]: Yang Berhormat. Yang Berhormat, boleh?. Tuan Sivarasa Rasiah: Sila. Timbalan Yang di-Pertua [Dato' Mohd Rashid Hasnon]: Sila Yang Berhormat Bera.